Basinio Basini

Basinio BASINI, kromnomata Basinio de Parmo (n. en Tizzano Val Parma, 1425 - m. en Rimini, en la 30-a de majo 1457) estis itala humanisto kaj poeto.

 Biografio 
Lia patro nomiĝis Vincenzo di Basino, kaj estis militisto serve de Ottobuono de' TerziOttobuono de' Terzi estis itala kondotiero kaj mortis en la 27-a de majo 1409.. Post fari siajn unuajn studojn en Parma, li daŭrigis en Mantovo, kie li estis lernanto de Vittorino da Feltre, kaj sekve en Ferrara, kie li studis la grekan kun Teodoro Gaza, kaj tre eble li konatiĝis kun Guarino da Verona.

En 1449, li translokiĝis al Rimini en la kortego de Sigismondo Malatesta (1417-1468). Li redaktis grandan parton de la epika romano Liber Isottaeus, kaj sian plej faman verkon, Hesperis, epika poemo en 13 libroj verkitaj por celebri la faritaĵojn de la senjoro de Rimini, Sigismondo Malatesta.

En la 24-a de majo 1457, trapikita de serioza malsano, eble dank'al la granda amaso da laboro, al kiu li submetiĝis, li faris sian testamenton antaŭ notario en sia hejmo en Sankta Inocenta. Li volis esti sepultita apud la preĝejo de Sankta Francisko, en la Templo Malatestano, kaj petas al la Senjoro de Rimini, Sigismondo Malatesta, por starigi porsepultan monumenton per la verso "Parma mihi patria est, sunt sydera carmen et arma"Parma estis mia hejmo, kaj la steloj estas la kanto kaj la armilo.. Li postlasis ankaŭ grekan verkon kun la operoj de Homero kaj Apolonio. Al la fratoj Antonio kaj Manfredo li lasis du vestaĵojn kaj ĉiujn rajtojn rilate al lia heredo de siaj gepatroj, kaj al la edzino Antonia ĉiujn posedaĵojn restantajn. Li morte estante nur 32-jara inter la 24-a kaj 30-a de majo 1457.

 Verkaro 
 Opuscula, nunc primum diligentia ... Christophori Preudhomme Barroducani in ..., Basinio da Parma, Porcellio de'Pandoni (et Trebanus) - 1539
 Trium Poetarum Elegantissimorum, Porcellii, Basinii et Trebani opuscula, Porcellius Neapolitanus, Basinio da Parma, Trebanio, Christophorus Preudhomme - 1539
 Basini Parmensis poetae opera praestantiora: nunc primum edita et opportunis commentariis inlustrata - 1794
 Die Meleagris des Basinio Basini, Andreas Berger - 2002
 Astronomicon, libri II
 Liber Isottaeus
 Opera praestantiora
 Hesperidos libri XIII

 Literaturo 
 Sapere.it
 Enciclopedia Italiana
 Personensuche
 Virtual International Authority File
 WorldCat Identities
 Bibliothèque Nationale de France
 CERL Thesaurus
 The Secret Lives of Buildings: From the Ruins of the Parthenon to the Vegas ..., Edward Hollis
 The Lucretian Renaissance: Philology and the Afterlife of Tradition, Gerard Passannante

 Vidu ankaŭ 
 Guarino Veronese (1374-1460)
 Vittorino da Feltre (1378-1446)
 Filippo Maria Visconti (1392-1447)
 Θεόδωρος Γαζῆς (1398-1475)
 Francesco Sforza la 1-a (1401-1466)
 Leonello d'Este (1407-1441)Enciclopedia Italiana
 Alessandro Sforza (1409-1473)
 Sigismondo Malatesta (1417-1468)Encyclopaedia Britannica

 Referencoj 

Kategorio:Italaj poetoj
Kategorio:Humanistoj
Kategorio:Latinlingvaj verkistoj
Kategorio:Helenistoj